
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 20T/9/2025 3825010107 15. 05. 2025 Mgr. Alexandra Čerňanská Pindejová ECLI:SK:OSPD:2025:3825010107.1
ROZSUDOK V MENE SLOVENSKEJ REPUBLIKY Okresný súd Prievidza v trestnej veci vedenej proti obvinenému A. B., nar. XX.XX.XXXX v C., trvale bytom D. E. E. - F. C. XXX, pre prečin podvodu podľa § 221 odsek 1, odsek 2 Trestného zákona, samosudkyňou Mgr. Alexandrou Čerňanskou Pindejovou na verejnom zasadnutí konanom dňa 15. mája 2025, takto rozhodol: Podľa § 334 odsek 4 Trestného poriadku súd schvaľuje dohodu o vine a treste uzatvorenú medzi prokurátorom Okresnej prokuratúry Prievidza a obvineným A. B., nar. XX.XX.XXXX zo dňa 03.02.2025, č.k. 2Pv 75/24/3307 – 31, čo potvrdzuje týmto rozsudkom: Obvinený A. B., nar. XX.XX.XXXX v C. trvale bytom D. E. E. – F. C. XXX je
v i n n ý, ž e
1. v presne nezistenom čase dňa 01.07.2021, zrejme v mieste svojho bydliska v okrese Prievidza ako zamestnanec spoločnosti Heineken Slovensko, a. s., Novozámocká 2, Hurbanovo, IČO: 36 528 391, vyhotovil podklady, na základe ktorých bola v mene spoločnosti Heineken Slovensko, a. s. s klientom G. H., so sídlom A. XXXX/XX, C., I.: XX XXX XXX vyhotovená zmluva o spolupráci č. XXX XXX XX, ktorá bola následne odoslaná formou pošty na pobočku do Bratislavy, pričom predmetom tejto zmluvy bolo priznanie objemových bonusov za odber piva, kde do zmluvy ako bankové spojenie s klientom bez súhlasu a vedomia klienta uviedol obvinený číslo bankového účtu IBAN: J. XXXX XXXX XXXX XXXX XXXX, vedeného 365.bank, a. s., odštepný závod Poštová banka, pričom sa jednalo o účet jeho manželky A. B., ktorá bola jediným disponentom k účtu, na základe čoho bola zo strany spoločnosti Heineken Slovensko, a. s. predmetná zmluva zaevidovaná a namiesto klientovi G. H. bola obvinenému dňa 19.08.2022 vyplatená suma vo výške 134,80 eura a dňa 16.02.2023 suma vo výške 196,80 eura, spočívajúca vo vyplatení objemových bonusov, čím obvinený svojim konaním, konkrétne uvedením nepravdivých údajov k účtu, uviedol poškodenú spoločnosť Heineken Slovensko, a. s. do omylu a spôsobil jej škodu vo výške 331,60 eura, 2. v presne nezistenom čase dňa 01.12.2021, zrejme v mieste svojho bydliska v okrese Prievidza ako zamestnanec spoločnosti Heineken Slovensko, a. s., Novozámocká 2, Hurbanovo, IČO: 36 528 391 uzavrel v mene spoločnosti Heineken Slovensko, a. s. s klientom B. K., sídlo B. C. XXX/XX, E. L., IČO: XX XXX XXX a to bez súhlasu a vedomia zmluvu o spolupráci č. XXX XXX XX, ktorú podpísal obvinený za klienta B. K., ktorá bola následne odoslaná formou pošty na pobočku do Bratislavy, pričom predmetom tejto zmluvy bolo poskytnutie bezúročnej pôžičky klientovi vo výške 14.400,- eur a priznanie objemových bonusov za odber piva, kde do zmluvy ako bankové spojenie s klientom bez súhlasu a vedomia klienta uviedol obvinený svoje číslo bankového účtu IBAN: J. XXXX XXXX XXXX XXXX XXXX, vedené vo Všeobecnej úverovej banke, a. s., ktorého bol majiteľom, na základe čoho bola zo strany spoločnosti Heineken Slovensko, a. s. predmetná zmluva zaevidovaná a namiesto klientovi B. K. bola obvinenému dňa 23.12.2021 vyplatená suma vo výške 14.400,- eur spočívajúca vo
vyplatení pôžičky a dňa 12.01.2023 suma vo výške 14,40 eura, spočívajúca vo vyplatení objemových bonusov, čím obvinený svojím konaním, konkrétne podpísaním zmluvy bez vedomia a súhlasu klienta a uvedením nepravdivých údajov k účtu, uviedol poškodenú spoločnosť Heineken Slovensko, a. s. do omylu a spôsobil jej škodu vo výške 14.414,40 eura, 3. v presne nezistenom čase dňa 01.05.2022, zrejme v mieste svojho bydliska v okrese Prievidza ako zamestnanec spoločnosti Heineken Slovensko, a. s., sídlo Novozámocká 2, Hurbanovo, IČO: 36 528 391 uzavrel v mene spoločnosti Heineken Slovensko, a. s. s klientom D. H., sídlo M. XXX/XX, C., IČO: XX XXX XXX a to bez jeho súhlasu a vedomia zmluvu o spolupráci č. XXX XXX XX, ktorú obvinený podpísal za klienta D. H., ktorá bola následne odoslaná formou pošty na pobočku do Bratislavy, pričom predmetom tejto zmluvy bolo poskytnutie bezúročnej pôžičky klientovi vo výške 27.000,- eur a priznanie objemových bonusov za odber piva, pričom do zmluvy ako bankové spojenie s klientom bez súhlasu a vedomia klienta uviedol obvinený číslo bankového účtu IBAN: J. XXXX XXXX XXXX XXXX XXXX, vedeného v banke Všeobecná úverová banka, a. s., ktorého je majiteľom, pričom prevod pri vykonaní platby na jeho účet dvakrát neprešiel, na základe čoho obvinený predložil spoločnosti Heineken Slovakia, a. s. čestné prehlásenie o zmene bankového účtu na č. IBAN: J. XXXX XXXX XXXX XXXX XXXX, vedeného v 365.bank, a. s., odštepný závod Poštová banka, pričom sa jednalo o účet jeho manželky A. B., ktorá bola jediným disponentom k účtu, na základe čoho bola obvinenému dňa 07.06.2022 vyplatená suma vo výške 27.000,- eur, spočívajúca vo vyplatení pôžičky, čím obvinený svojím konaním, konkrétne podpísaním zmluvy bez vedomia a súhlasu klienta a uvedením nepravdivých údajov k účtu, uviedol poškodenú spoločnosť Heineken Slovensko, a. s. do omylu a spôsobil jej škodu vo výške 27.000,- eur, 4. v presne nezistenom čase dňa 01.12.2022, zrejme v mieste svojho bydliska v okrese Prievidza ako zamestnanec spoločnosti Heineken Slovensko, a. s., so sídlom Novozámocká 2, Hurbanovo, IČO: 36 528 391 uzavrel v mene spoločnosti Heineken Slovensko, a. s. s klientom D. K. L. K., so sídlom H. XXX, E. L., I.: XX XXX XXX a to bez jeho súhlasu a vedomia zmluvu o spolupráci č. XXX XXX XX, ktorú podpísal obvinený za klienta D. K., ktorá bola následne odoslaná formou pošty na pobočku do Bratislavy, pričom predmetom tejto zmluvy bolo vyplatenie zvyšnej časti pôžičky vo výške 15.480,- eur a priznanie objemových bonusov za odber piva, kde do zmluvy ako bankové spojenie bez súhlasu a vedomia klienta uviedol obvinený číslo bankového účtu IBAN: J. XXXX XXXX XXXX XXXX XXXX, vedeného v banke 365.bank, a.s. odštepný závod A. C., pričom sa jednalo o účet jeho manželky A. B., ktorá bola jediným disponentom k účtu, na základe čoho bola obvinenému dňa 07.02.2023 vyplatená suma vo výške 15.480,- eur spočívajúca vo vyplatení zvyšnej časti pôžičky, čím páchateľ svojím konaním, konkrétne podpísaním zmluvy bez vedomia a súhlasu klienta a uvedením nepravdivých údajov k účtu, uviedol poškodenú spoločnosť Heineken Slovensko, a. s. do omylu a spôsobil jej škodu vo výške 15.480,- eur, čím obvinený svojím konaním v bodoch 1. až 4. spôsobil poškodenej spoločnosti Heineken Slovensko, a. s. škodu v celkovej (súhrnnej) výške 57.226,- eur, teda v bodoch 1 až 4 na škodu cudzieho majetku seba obohatil tým, že uviedol niekoho do omylu a spôsobil tak na cudzom majetku väčšiu škodu č í m s p á ch a l v bode 1 až 4 pokračovací prečin podvodu podľa § 221 odsek 1, odsek 2 Trestného zákona v spojení s § 125 odsek 1 Trestného zákona a v spojení s § 122 odsek 10 Trestného zákona účinného v čase rozhodovania súdu. Za
to
sa
o d s u d z u j e:
Podľa § 221 odsek 2 Trestného zákona účinného v čase rozhodovania súdu, s poukazom na § 36 písmeno l) písmeno n) Trestného zákona, § 38 odsek 2 Trestného zákona na trest odňatia slobody vo výmere 10 (desať) mesiacov.
Podľa § 50 odsek 1 Trestného zákona s poukazom na § 49 odsek 1 písmeno a) Trestného zákona súd obvinenému výkon trestu odňatia slobody vo výmere 10 (desať) mesiacov podmienečne odkladá. Podľa § 50 odsek 1 Trestného zákona súd obvinenému určuje skúšobnú dobu vo výmere 30 (tridsať) mesiacov. Podľa § 288 odsek 1 Trestného poriadku sa poškodená spoločnosť Heineken Slovensko, a. s., so sídlom Novozámocká 2, Hurbanovo, IČO: 36 528 391 s nárokom na náhradu škody v celom rozsahu odkazuje na civilný proces. odôvodnenie: Dňa 03.02.2025 bol Okresnému súdu Prievidza doručený návrh prokurátora Okresnej prokuratúry Prievidza na schválenie dohody o vine a treste pod č.k. 2Pv 75/24/3307, ktorú dohodu uzatvoril prokurátor Okresnej prokuratúry Prievidza s obvineným dňa 03.02.2025. Konanie o dohode o vine a treste začal prokurátor z dôvodu, že výsledky vyšetrovania dostatočne odôvodňovali záver, že predmetný skutok je trestným činom, spáchal ho obvinený, pričom obvinený sa k jeho spáchaniu priznal a dôkazy nasvedčujú pravdivosti jeho priznania. Samosudkyňa preskúmala obsah podaného predmetného návrhu na schválenie dohody o vine a treste, ako i obsah celého na vec sa vzťahujúceho spisového materiálu a v zmysle § 331 odsek 1 písmeno a) Trestného poriadku určila termín verejného zasadnutia, na ktorý bol predvolaný obvinený, upovedomený prokurátor, obhajca obvineného, poškodená spoločnosť, splnomocnený zástupca poškodenej spoločnosti. Na verejnom zasadnutí po prednesení návrhu dohody o vine a treste prokurátorkou Okresnej prokuratúry Bánovce nad Bebravou obvinený na všetky otázky samosudkyne uvedené v ustanovení § 333 odsek 3 písmeno a) až j) Trestného poriadku odpovedal: ,,Áno". Samosudkyňa opätovne preskúmala v zmysle § 331 odsek 1 Trestného poriadku predložený návrh dohody o vine a treste, ako aj pripojený vyšetrovací (trestný spis) Okresného riaditeľstva Policajného zboru v Prievidzi ČVS: M./X-XXX-XX-XXXX, pričom nezistila žiadne závažné porušenia procesných predpisov, ani že by navrhovaná dohoda o vine a treste bola zrejme neprimeraná alebo nespravodlivá. Preto v zmysle § 334 odsek 4 Trestného poriadku predmetnú dohodu o vine a treste samosudkyňa schválila, čo potvrdila rozsudkom, ktorý verejne vyhlásila. Poučenie: Proti tomuto rozsudku nie je prípustné odvolanie ani dovolanie, okrem dovolania podľa § 371 odsek 1 písmeno c) Trestného poriadku alebo § 371 odsek 2 druhá veta Trestného poriadku. Rozsudok nadobúda právoplatnosť vyhlásením.

Zdroj: KAUZIS.SK – https://www.kauzis.sk/judikatura/r/ECLI:SK:OSPD:2025:3825010107.1 (dáta aktuálne k 12. 11. 2026). Záväzné je znenie zverejnené súdom.




